7. Praksisplan for almen praksis i [adresse] (Åben)
Tidl. politisk behandling BY, 15.12.20, pkt. 5 
Forventet sagsgang
SS-U, ØK, BY
Lovgrundlag
Sundhedsloven
SAGENS INDHOLD
Byrådet skal i denne sag tage stilling til godkendelse af ”Praksisplan for almen praksis” i 
Region Midtjylland.
Praksisplanen er udarbejdet af Praksisplanudvalget i [adresse]. Praksisplanudvalget har politisk 
repræsentation fra kommuner, region og praktiserende læger. Planen har været i høring i slutningen af 
2020 og Byrådet behandlede Favrskov Kommunes høringssvar på møde 15. december 2020. 
På baggrund af indkomne høringssvar har Praksisplanudvalget foretaget justeringer og præciseringer i 
planen. Den endelige plan er nu sendt til godkendelse i regions- og byråd med henblik på ikrafttrædelse 1. 
juni 2021. Praksisplanen er gældende indtil, 
der vedtages en ny praksisplan i valgperioden 2022-2025.
I praksisplanen beskrives de overordnede rammer for de alment praktiserende lægers opgaver og 
sammenhænge til det øvrige sundhedsvæsen. Planen sætter en fælles retning og er et centralt samarbejds- 
og planlægningsværktøj mellem region, kommuner og almen praksis. Samtidig skal praksisplanen bidrage 
til at udmønte den midtjyske sundhedsaftale for perioden 2019-2023.
Praksisplanen har visionen: ”Et nært og sammenhængende sundhedsvæsen” og indeholder 11 
indsatsområder, som er samlet under tre temaer:
Tema 1: Lighed i sundhed og forebyggelse

Fælles investering i forebyggelse – rygning og overvægt

Styrket samarbejde om multisygdom

Forebyggelse af akutte patientforløb hos ældre borgere

Medicinindsatser

Styrket indsats over for borgere med psykisk sygdom 
1.
Populationsomsorg og fælles beslutningstagning.
Tema 2: Tilgængelighed og digitalisering
2.
Forbedret tilgængelighed i almen praksis – fysisk og digitalt 
3.
Digital almen praksis.
Tema 3: Lægedækning og rekruttering

Kontinuitet og nærhed i lægebetjeningen 

Attraktive forhold for nedsættelse i almen praksis i hele regionen 

Lægelig videreuddannelse, rekruttering og fastholdelse.
Byråd
25-05-2021 19:00
Sagsnr. EMN-2020-34634
DokID: 2412402
Sagsbehandler 
Indsatserne i praksisplanen skal løbende omsættes til konkrete handlinger via prøvehandlinger, 
kvalitetsudvikling og samarbejdsaftaler mellem almen praksis, region og kommuner. Den lokale 
udmøntning af indsatsområderne sker bl.a. i regi af de kommunalt-lægelige udvalg, de praktiserende 
lægers kvalitetsklynger og hospitalsklyngerne. 
 
VURDERING
Social og Sundhed vurderer, at praksisplanen sætter relevant retning for det fælles samarbejde om at sikre 
gode sundhedstilbud til midtjyske borgere. 
I høringssvarene er der generelt udtrykt opbakning til de overordnede visioner og valgte indsatsområder. 
I høringssvarene fra kommunerne er der især lagt vægt på: 

Gennemsigtighed i de økonomiske og faglige konsekvenser ved opgaveoverdragelse

Fortsat fokus på at udbrede fasttilknyttede læger på plejecentre og botilbud

Øget samarbejde om dosisdispenseret medicin af hensyn til både patientsikkerhed og sygeplejens 
ressourcer

Bedre tilgængelighed til almen praksis

Lokale forhold vedrørende lægedækningsproblematikker. 
I flere øvrige høringssvar efterlyses mere konkrete forslag til, hvordan indsatserne skal implementeres. 
Nogle af høringssvarene har givet anledning til, at der er lavet justeringer og præciseringer i aftalen. Det er 
fx tilføjet, at Praksisplanudvalget skal udarbejde en handlingsplan, som omfatter en overordnet prioriteret 
rækkefølge og tidsplan for arbejdet med indsatserne. En oversigt over alle justeringer og præciseringer 
fremgår af det vedlagte bilag.
Andre af høringssvarene peger ind i det videre arbejde med at udmønte aftalen. Det gælder bl.a. de 
fokusområder og anbefalinger, der blev fremhævet i høringssvaret fra [adresse]. Dette vedrører 
bl.a. opmærksomhed på økonomi ved opgaveoverdragelse og at der særligt prioriteres indsatser vedr. 
sygdomsforebyggelse, udbredelse af fasttilknyttede læger på plejecentre og botilbud samt øget samarbejde 
om dosisdispenseret medicin. Favrskov Kommunes høringssvar har ikke resulteret i konkrete ændringer i 
selve planen, men er medtaget i et separat notat fra Praksisplanudvalget indeholdende 
opmærksomhedspunkter i forbindelse med den forestående implementering.
Social og Sundhed har sendt praksisplanen i høring hos Ældrerådet og Handicaprådet. Høringssvarene er 
vedlagt som bilag. 
Handicaprådet bemærker med tilfredshed, at det i praksisplanen fremgår, at der skal arbejdes for at 
udbrede ordningen om fasttilknyttede læger på plejecentre og botilbud. Samtidig savner Handicaprådet en 
beskrivelse af, hvordan man vil sikre kontakt og kommunikation med ældre og kognitivt udfordrede borgere. 
Social og Sundhed er enig i, at det er relevant at have særligt fokus på disse målgrupper. I forbindelse med 
tilbud om vaccination for COVID-19, har Favrskov Kommune fx ringet og tilbudt hjælp til de ældre borgere, 
der ikke selv har bestilt tid til vaccination. 
Ældrerådet udtrykker opbakning til praksisplanens visioner og rammer. Ældrerådet påpeger yderligere, at 
der er behov for fælles redskaber, som understøtter, at visionen udleves i praksis. Konkret anbefaler 
Ældrerådet, at der arbejdes med udveksling af de nødvendige data på tværs af sektorer. Endelig fremhæver 
rådet, at det er væsentligt at have fokus på de økonomiske konsekvenser, når der sker ændringer i 
opgavefordelingen i det nære sundhedsvæsen. Social og Sundhed vil have fokus på dette i samarbejdet 
med regionen og de praktiserende læger om udmøntningen af planen. 
ØKONOMI
Kommunerne betaler et aktivitetsbestemt bidrag, hver gang kommunens borgere benytter et regionalt 
sundhedstilbud. Dette omfatter både hospitaler, psykiatri og besøg ved praktiserende læger. I [adresse] 
Kommune er der i budgettet for 2021 samlet afsat 165 mio. kr. til aktivitetsbestemt medfinansiering af 
sundhedsvæsenet. Som følge af dataproblemer har Sundheds- og Ældreministeriet valgt at fastfryse den 
aktivitetsbestemte medfinansiering i 2019-2021, så der aktuelt ikke afregnes for det faktiske forbrug. Der 
forventes at ske en efterregulering af udgifterne på området, men det er uafklaret hvordan. 
Ændringer i opgavevaretagelsen i det nære sundhedsvæsen kan få betydning for udgifterne til de 
kommunale sundheds- og omsorgsopgaver. På længere sigt kan det også få betydning for udgifterne til 
den aktivitetsbestemte medfinansiering. [adresse] vil derfor have fokus på løbende at vurdere 
eventuelle økonomiske konsekvenser af konkrete samarbejdsaftaler. 
INDDRAGELSE
Høringsudkast til praksisplanen har været i høring hos kommuner, region, faglige organisationer, 
uddannelsesinstitutioner, interesseorganisationer og Sundhedsstyrelsen ultimo 2020.
Den endelig version af praksisplanen har været i høring hos Ældrerådet og Handicaprådet. 
INDSTILLING
Direktøren for Social og Sundhed indstiller til Byrådet:
4.
At ”Praksisplan for almen praksis” godkendes.
BESLUTNING
.
Social- og Sundhedsudvalget, 4. maj 2021:
Fraværende: Ingen
Indstilles godkendt.
Økonomiudvalget, 18. maj 2021:
Fraværende: Ingen
Indstilles godkendt.
Byrådet, 25. maj 2021:
Fraværende: Holger Clausen
Godkendt.
Bilag
1.
Praksisplan for almen praksis (2412392)
2.
Høringssvar fra Ældrerådet (2412393)
3.
Høringssvar fra Handicaprådet (2412394)
4.
Notat med justeringer og præciseringer i [adresse] for almen praksis (2413445)
5.
Høringssvar fra [adresse] (554460)
